கடுமையான உழைப்பின் மூலம் எந்த தடையையும் கடந்து கடினமான இலட்சியத்தை எய்த முடியும் என்று சாணக்கியன் கூறியிருப்பதை பிரதமர் சுட்டிக்காட்டினார். நாடு முழுவதையும் அரசியல் ரீதியாக சர்தார் வல்லபாய் படேல் ஒருங்கிணைத்ததை போல பொருளாதார ரீதியாக ஜி.எஸ்.டி ஒருங்கிணைக்கும் என்றும் கூறினார். வருமான வரிதான் புரிந்து கொள்வதற்கு மிகவும் கடுமையானது என்று பிரபல விஞ்ஞானி ஆல்பர்ட் எய்ன்ஸ்டின் கூறியதை சுட்டிக்காட்டி ’ஒரே நாடு ஒரே வரி’ என்பதை ஜி.எஸ்.டி உறுதி செய்யும் என்று கூறினார்.